b'\n_START_ARTICLE_\nAndrej Poga\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nPoga\xc4\x8dnik je leta 1968 diplomiral na ljubljanski FAG in prav tam 1972 tudi doktoriral. Strokovno se je izpopolnjeval v ZDA in se nato zaposlil na FAG v Ljubljani, od 1988 kot redni profesor._NEWLINE_V \xc4\x8dasu razmaha urbanisti\xc4\x8dnega in regionalnega na\xc4\x8drtovanja je pripravil generalni urbanisti\xc4\x8dni na\xc4\x8drt Ljubljana 2000. Med drugim je pripravil \xc5\xa1e urbanisti\xc4\x8dne na\xc4\x8drte za Logatec, Postojno, Litijo in Hrastnik. Kot pedagog je napisal ve\xc4\x8d u\xc4\x8dbenikov, med drugim tudi Urbanisti\xc4\x8dno planiranje (1980) in okoli 20 knjig: Urbanizem Slovenije. Oris razvoja urbanisti\xc4\x8dnega na\xc5\xa1rtovanja v Sloveniji (1983), Urejanje prostora in varstvo okolja (1992), Varstvo in usmerjanje oblikovne podobe slovenskih mest (1996) in druge. Objavljal je tudi v tujih znanstvenih revijah. Negov temeljni prispevek je spoznanje, da je na\xc4\x8drtovanje potrebno v razse\xc5\xbenosti regije in ne le v okviru urbanega prostora.'